cyanic-selkie/wikianc huggingface dataset:
ট্রেভর বেইলি
খেলোয়াড়ী জীবন
১৯৫৮-৫৯ মৌসুমে অ্যাশেজ সফরে অস্ট্রেলিয়ায় যান। সেখানেই তিনি তার শেষ টেস্টগুলোয় অংশ নেন। ঐ সফরটি তার খারাপভাবে কাটে। ব্রিসবেনে অনুষ্ঠিত সিরিজের প্রথম টেস্টের দ্বিতীয় ইনিংসে ৬ ঘণ্টা থেকে ৩ মিনিট কম নিয়ে ৫০ রান তুলেন। এরফলে প্রথম-শ্রেণীর ক্রিকেটে ধীরতম অর্ধ-শতক করেন তিনি। অস্ট্রেলিয়ায় এ খেলাটি প্রথম টেস্ট খেলা হিসেবে টেলিভিশনে সরাসরি সম্প্রচারিত হয়েছিল। মেলবোর্নে তার চূড়ান্ত টেস্টে জোড়া শূন্য পান। এরপর তাকে আর ইংল্যান্ড দলে দেখা যায়নি।
প্রথম-শ্রেণীর ক্রিকেট
দ্বিতীয় বিশ্বযুদ্ধ শেষ হবার অল্প কিছুদিন পরই ১৯৪৬ সালে প্রথম-শ্রেণীর ক্রিকেটে তার খেলোয়াড়ী জীবন শুরু হয়। এরপর পরবর্তী ২১ বছরে তিনি ৬৮২ খেলায় অংশ নিয়ে ২৩.১৩ গড়ে ২,০৮২ উইকেট পান। এরফলে তিনি সর্বকালের সেরা উইকেট সংগ্রহকারীদের তালিকায় ২৫তম স্থান লাভ করেন। এছাড়াও ইনিংসের সবগুলো উইকেট লাভে সক্ষম হয়েছেন বেইলি। ১৯৪৯ সালে ক্লাকটনে ল্যাঙ্কাশায়ারের বিপক্ষে ১০/৯০ পান। ২৮,৬৪১ রান তুলে সর্বকালের সেরা রান সংগ্রাহকদের তালিকায় ৬৭তম স্থান অধিকার করেন। ১৯৬১ থেকে ১৯৬৬ সাল পর্যন্ত কাউন্টি দলটির অধিনায়কত্ব করেন।
১৯৫৯ সালে ট্রেভর বেইলি দুই সহস্রাধিক রান ও শতাধিক উইকেট লাভ করেছেন। তার পূর্বে কেবলমাত্র জেমস ল্যাংগ্রিজ ১৯৩৭ সালে ২০৮২ রান ও ১০২ উইকেট লাভ করেছিলেন।
অবসর
১৯৬৭ সালে ক্রিকেট থেকে অবসর নেন। এরপরও তিনি অনেকগুলো বছর ওয়েস্টক্লিফ-অন-সী ক্রিকেট ক্লাবের পক্ষে খেলা চালিয়ে যান। এ সময় তিনি ক্রিকেট সাংবাদিক ও উপস্থাপকের ভূমিকায় অবতীর্ণ হয়েছিলেন। ১৯৬৪ থেকে ১৯৬৯ সাল পর্যন্ত প্রধান প্রশাসনিক কর্মকর্তারূপে কাউন্টির সচিবের দায়িত্ব পালন করেন। এরপূর্ব সহকারী সচিব ছিলেন তিনি। অবসর পরবর্তীকালে বেশ কয়েকটি গ্রন্থ প্রকাশ করেন ও ক্রিকেটে ধারাভাষ্যকার হিসেবে কাজ করেন। তন্মধ্যে ২৬ বছর বিবিসির রেডিও অনুষ্ঠান টেস্ট ম্যাচ স্পেশালে কর্মরত ছিলেন।
১০ ফেব্রুয়ারি, ২০১১ তারিখে ওয়েস্টক্লিফ-অন-সী এলাকায় অবসরকালীন ফ্ল্যাটে অগ্নিকাণ্ডে তার দেহাবসান ঘটে। তার স্ত্রী গ্রেটা অক্ষত থাকেন। এ দম্পতির দুই পুত্র ও এক কন্যা রয়েছে।
মূল্যায়ন
অস্ট্রেলিয়ার বিপক্ষে ধীরগতিতে রান সংগ্রহের কারণে ব্যাপক পরিচিতি পেয়েছেন। নেভিল কারদাস তার একটি ইনিংস সম্পর্কে ১৯৭০ সালে প্রকাশিত ‘ফুল স্কোর’ গ্রন্থে লিখেন। ২০ রান সংগ্রহের পূর্বে নববিবাহিত যুগল হিথ্রো ত্যাগ করে লিসবনে পৌঁছে সেখানে মধুচন্দ্রীমা উদযাপনে ব্যস্ত থাকে। বেইলি তার ৫০ রান সংগ্রহের সময় তারা সারবিটনের অর্ধ-সংযুক্ত গৃহে আবাস গড়ে। ইনিংসের শেষদিকে তারা বিবাহ-বিচ্ছেদের দিকে অগ্রসর হয়। তার অসম্ভব রক্ষণাত্মক ব্যাটিংয়ের কারণে তিনি ‘বার্নাকল’ ডাকনামে পরিচিতি পান।
ইংল্যান্ড এবং ওয়েলস ক্রিকেট বোর্ডের সভাপতি জাইলস ক্লার্ক তাকে দেশের অন্যতম সেরা অল-রাউন্ডারদের একজনরূপে গণ্য করেন। তবে, টেস্ট ম্যাচ স্পেশালে বেইলির সহকর্মী জোনাথন অ্যাগ্নিউ তার প্রসঙ্গে মন্তব্য করেন যে, ‘তিনি লড়াকু প্রকৃতির ব্যাটসম্যান ও আক্রমণাত্মক বোলিংয়ের অধিকারী ছিলেন। বুদ্ধিমান ক্রিকেটার ও ভবিষ্যৎবক্তা হিসেবে আশ্চর্যজনকভাবে বিশেষজ্ঞ ছিলেন তিনি।’
সম্মাননা
১৯৫০ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। দ্বিতীয় বিশ্বযুদ্ধের পর থেকে ফ্রেড টিটমাস ও রে ইলিংওয়ার্থের সাথে মাত্র তিনজন খেলোয়াড়ের একজনরূপে প্রথম-শ্রেণীর ক্রিকেটে ২০,০০০ রান ও ২,০০০ উইকেট পেয়েছেন। আইসিসি ক্রিকেট রেটিং অনুযায়ী তার খেলোয়াড়ী জীবনের অধিকাংশ সময়ই বিশ্বের সেরা অল-রাউন্ডারের মর্যাদা লাভ করেছেন। সাউদেন্ড ইউনাইটেড ফুটবল ক্লাবের পরিচালক মনোনীত হয়েছিলেন।
১৯৯৪ সালে ক্রিকেটে তার অসামান্য ভূমিকার কারণে কমান্ডার অব দি অর্ডার অব দ্য ব্রিটিশ এম্পায়ার পদবীতে ভূষিত হন।
রচনাসমগ্র
ট্রেভর বেইলি নিম্নবর্ণিত পুস্তক রচনা করে গেছেন:
বন খঞ্জন
বন খঞ্জন (বৈজ্ঞানিক নাম: Dendronanthus indicus) Motacillidae (মোটাসিলিডি) গোত্র বা পরিবারের অন্তর্গত Dendronanthus (ডেন্ড্রোন্যান্থাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। বন খঞ্জন বৈজ্ঞানিক নামের অর্থ ভারতীয় গেছো তুলিকা (গ্রিক: dendron = গাছ, anthus = তুলিকা, indicus = ভারতের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৩৭ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। অন্যসব খঞ্জনের মত এদের লেজ ওপর-নিচে নাচে না বরং পাশাপাশি অনবরত নড়ে। এছাড়া খঞ্জন প্রজাতির পাখিদের মধ্যে এরাই একমাত্র প্রজাতি যারা গাছের ডালে বাসা বানায়। মূলত বনাঞ্চলে দেখা যায় বলে এদের নাম হয়েছে বন খঞ্জন।
অভিকর্ষজ ত্বরণ
অভিকর্ষজ ত্বরণ ওপর থেকে পড়ন্ত বস্তুর বেগ বৃদ্ধির হার। অভিকর্ষের কারণে ওপর থেকে ছেড়ে দেয়া বস্তু ভূপৃষ্ঠের দিকে ধাবিত হয় এবং যতই ভূপৃষ্ঠের (তথা ভূ-কেন্দ্রের) নিকটবর্তী হয় এর পতনের বেগ বৃদ্ধি পেতে থাকে। পতনকালে প্রতি সেকেণ্ডে বেগ যতটুকু বৃদ্ধি লাভ করে তা-ই ‘অভিকর্ষজ ত্বরণ’ হিসেবে পদার্থ বিজ্ঞানে অভিহিত। অভিন্ন বস্তু তথা একই ভরের বস্তু পতনকালে পৃথিবীর বিভিন্ন স্থানে বিভিন্ন ত্বরণ পরিলক্ষিত হয়। ভূ-কেন্দ্রের নৈকট্যের কারণে ত্বরণ বৃদ্ধি পায়।পৃথিবীতে অভিকর্ষ ত্বরনের মান ৯.৮ মিটার/সেকেন্ড২। পৃথিবী ও অন্য যে কোন বস্তুর মধ্যে যে আকর্ষণ বল তাকে অভিকর্ষ বল বলা হয়। নিউটনের ২য় সূত্র অনুযায়ী বল প্রয়োগে বস্তুর ত্বরণ হয়। সুতরাং অভিকর্ষ বলের প্রভাবেও ত্বরণ হবে। সময়ের সাথে অভিকর্ষ বলের প্রভাবে ভূপৃষ্ঠে মুক্তভাবে পড়ন্ত বস্তুর বেগ বৃদ্ধির হারকে অভিকর্ষজ ত্বরণ (Gravitational acceleration) বলে। একে g দ্বারা প্রকাশ করা হয়।
সমীকরণ, মাত্রা ও একক
এখানে, G= মহাকর্ষ ধ্রুবক, M= পৃথিবীর ভর এবং d= পৃথিবীর কেন্দ্র হতে বস্তুর দুরত্ব
যেহেতু অভিকর্ষজ ত্বরণ এক ধরনের ত্বরণ, সুতরাং এর মাত্রা হবে LT−2 এবং একক হবে ms−2 ।
ভূপৃষ্ঠে অভিকর্ষজ ত্বরণের মান
অভিকর্ষজ ত্বরণের সমীকরণ থেকে দেখা যায় যে, এর ডান পাশে বস্তুর ভর (m) অনুপস্থিত। সুতরাং, অভিকর্ষজ ত্বরণ বস্তুর ভরের উপর নির্ভরশীল নয়। যেহেতু, G এবং M ধ্রুবক, তাই, g এর মান পৃথিবীর কেন্দ্র হতে বস্তুর মধ্যবর্তী দুরত্বের উপর নির্ভর করে। সুতরাং, বলা যায়, অভিকর্ষজ ত্বরণের মান বস্তু নিরপেক্ষ হলেও স্থান নিরপেক্ষ নয়। ভূপৃষ্ঠের বিভিন্ন স্থানে অভিকর্ষজ ত্বরণ নির্ণয়ের ক্ষেত্রে,
যেখানে, r= পৃথিবীর ব্যাসার্ধ্য।
যেহেতু, পৃথিবী সম্পূর্ণ গোলাকার নয় অর্থাৎ পৃথিবীর ব্যাসার্ধ্য সব জায়গায় সমান নয় তাই ভূপৃষ্ঠে স্থানভেদে অভিকর্ষজ ত্বরণের মানের পরিবর্তন দেখা যায় এবং এটি পৃথিবীর ব্যাসার্ধ্যর বর্গের ব্যস্তানুপাতে পরিবর্তিত হয়। মেরু অঞ্চলে পৃথিবীর ব্যাসার্ধ সবচেয়ে কম বলে সেখানে অভিকর্ষজ ত্বরণের মান সবচেয়ে বেশি (৯.৮৩২১৭ ms−2) হয়। বিষুবীয় অঞ্চলে ব্যাসার্ধ্য অপেক্ষাকৃত বেশি বলে অভিকর্ষজ তরণের মান অপেক্ষাকৃত কম (৯.৭৮০৩৯ ms−2) হয়। ক্রান্তীয় অঞ্চলে এর মান ৯.৭৮৯১৮ ms−2।
আদর্শ মান
ভূপৃষ্ঠের বিভিন্ন স্থানে অভিকর্ষজ ত্বরণের মান বিভিন্ন বলে ৪৫° অক্ষাংশে সমুদ্র সমতলে এর মানকে আদর্শ মান ধরা হয়। এ মান হল ৯.৮০৬৬৫ ms−2। হিসাবের সুবিধার্থে একে ৯.৮ ms−2 বা ৯.৮১ ms−2 ধরা হয়।
রিভার্স ট্রান্সক্রিপ্টেজ
thumb| রিভার্স ট্রান্সক্রিপ্টেজ (Reverse Transcriptase) হচ্ছে এমন এক ধরনের উৎসেচক যা আরএনএ থেকে অনুবন্ধী ডিএনএ তৈরীতে ব্যবহার হয়।
ইতিহাস
রিভার্স ট্রান্সক্রিপ্টেজ এনজাইম গুলো আবিষ্কার করেন বিজ্ঞানী হোয়ার্ড টেমিন যুক্তরাস্ট্রের ম্যাডিসনের উইস্কন্সিন বিশ্ববিদ্যালয়ে। ১৯৭০ সালে বিজ্ঞানী ডেভিড বাল্টিমোর এই এইজাইমগুলোকে আলাদা করেন। <. <.তাদের এই আবিষ্কারএর জন্য ১৯৭৫ সালে এই দুইজন রেনাতো ডালবেকোর সাথে যৌথ ভাবে নোবেল পুরস্কার লাভ করেন।
ভাইরাসের ভেতর কার্যাবলী
রিভার্স ট্রান্সক্রিপ্টেজ এনজাইম গুলো ভাইরাসে কোডকৃত অবস্থায় থাকে এবং ভাইরাস দ্বারা ব্যবহার হয় যারা প্রতিলিপিকরণের প্রক্রিয়া হিসেবে বিপরীত ট্রান্সক্রিপশন প্রক্রিয়া ব্যবহার করে। বিপরীত ট্রান্সক্রিপশনকারী আরএনএ ভাইরাস সমূহ (যেমন রেট্রোভাইরাস) তাদের আরএনএ জিনোমকে ডিএনএ এর ভেতরে প্রতিস্থাপন করতে এই উৎসেচক গুলো ব্যবহার করে। যার মাধ্যমে পোষক ডিএনএর ভেতরে আরএনএ এর আরএনএ প্রতিলিপিকরণ হয়।
বিপরীত ট্রান্সক্রিপশন/রেট্রোট্রান্সক্রিপশন এর প্রক্রিয়া
বিপরীত ট্রান্সক্রিপশনে আরএনএ টেম্পলেট থেকে দ্বিত সূত্রযুক্ত ডিএনএ তৈরি হয়। রিভার্স ট্রান্সক্রিপ্টেজ যুক্ত ভাইরাস প্রজাতিতে যেখানে ডিএনএ নিরভর শীল ডি এন এ পলিমারেজ এক্টিভিটি হয় না সেখানে দ্বিত সূত্র যুক্ত ডি এন এ এর উতপত্তি মূলত ঘটে ডি এন এ পলিমারেজ δ নামক একধরণের এনজাইমএর ক্রিয়ায়। রিভার্স ট্রান্সক্রিপশনের প্রক্রিয়া যা রেট্রো ট্রান্সক্রিপশন নামেও পরিচিত তা অত্যন্ত ভুল্প্রবণও হতে পারে, এই সময়ই মিউটেশন ঘটে থাকে যেমন (ঔষুধ প্রতিরোধন)।
ডাব্লিউডাব্লিউই সুপারস্টার স্পেক্টেকল
ডাব্লিউডাব্লিউই সুপারস্টার স্পেক্টেকল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং এনএক্সটির জন্য প্রযোজনা করেছে। এই অনুষ্ঠানটি ২০২১ সালের ২২শে জানুয়ারি তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে ধারণ করা হয়েছে, তবে এটি ২৬শে জানুয়ারি সাধারণতন্ত্র দিবস উপলক্ষে ডাব্লিউডাব্লিউই নেটওয়ার্কের পাশাপাশি সনি পিকচার্স নেটওয়ার্ক ইন্ডিয়ার অধীনস্থ চ্যানেলে প্রচারিত হয়েছে। সনি পিকচার্স নেটওয়ার্ক ইন্ডিয়ার সাথে তাদের পাঁচ বছরের চুক্তির অংশ হিসেবে ডাব্লিউডাব্লিউই তাদের ভারতীয় দর্শকদের জন্য বিশেষভাবে এই অনুষ্ঠানের আয়োজন করেছে। এই অনুষ্ঠানে ঐতিহ্যবাহী এবং সমসাময়িক ভারতীয় সংস্কৃতির উপাদান অন্তর্ভুক্ত করা হবে। ১০ জন উঠতি ভারতীয় কুস্তিগীর এই অনুষ্ঠানে অংশগ্রহণ করার পাশাপাশি কুস্তি লড়েছে।
এই অনুষ্ঠানে সর্বমোট ৫টি ম্যাচ অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ড্রু ম্যাকইন্টায়ার এবং দি ইন্দুস শের (রিঙ্কু এবং সৌরভ) ছয় জনের ট্যাগ টিম ম্যাচে জিন্দর মহল এবং দ্য বলিউড বয়েজকে (সামির সিং এবং সুনিল সিং) হারিয়েছে। অন্যান্য শীর্ষস্থানীয় ম্যাচে, এ জে স্টাইলস জিত রামাকে এবং সারিনা সাঁধু ও শার্লট ফ্লেয়ার বেইলি এবং নাটালিয়াকে হারিয়েছে।
টিস্কা চোপড়া
টিস্কা চোপড়া (জন্ম: ১লা নভেম্বর ১৯৭৩) হলেন একজন ভারতীয় অভিনেত্রী, লেখিকা এবং চলচ্চিত্র নির্মাতা। তিনি আমির খান, প্রকাশ ঝা, মধুর ভান্ডারকর, অভিনব দেব, নাগেশ কুকুনুর এবং অনুপ সিংয়ের মতো অনেক নামকরা পরিচালকের সাথে বিভিন্ন ভাষায় প্রায় ৪৫টিরও বেশি চলচ্চিত্রে অভিনয় করেছেন।
চলচ্চিত্র জীবন
তাঁর অভিনীত সবচেয়ে জনপ্রিয় চলচ্চিত্র হচ্ছে তারে জামিন পর; যেটি একাডেমি পুরস্কারে ভারতের হয়ে আনুষ্ঠানিকভাবে প্রবেশাধিকার পেয়েছিল। এটি তাঁকে ফিল্মফেয়ার এবং অন্যান্য শীর্ষস্থানীয় পুরস্কারের জন্য মনোনয়ন লাভ করতে সাহায্য করেছে। তাঁর অভিনীত কিসসা নামক অন্য আরেকটি চলচ্চিত্র ২০১৩ সালে টরন্টো আন্তর্জাতিক চলচ্চিত্র উৎসবে প্রদর্শন করা হয়েছিল এবং এটি "সেরা এশীয় চলচ্চিত্র" বিভাগে মর্যাদাপূর্ণ নেটপ্যাক (এনইটিপিএসি) পুরস্কার লাভ করেছিল। এই চলচ্চিত্রটি দর্শকদের এবং সমালোচকদের কাছ থেকে অনেক প্রশংসা অর্জন করার পাশাপাশি ২০টিরও বেশি উৎসবে প্রদর্শন করা হয়েছিল। টিস্কা দিল্লি বিশ্ববিদ্যালয় থেকে সাহিত্যে স্নাতকোত্তর সম্পন্ন করেছেন এবং মঞ্চ নাটকে ব্যাপকভাবে কাজ করেছিলেন। তিনি নাসিরউদ্দিন শাহ এবং নাট্য পরিচালক ফিরোজ খানের সাথে কাজ করেছেন। পুলিৎজার পুরস্কারপ্রাপ্ত নাটক ডিনার উইথ ফ্রেন্ডস-এ অভিনয় করেছেন, যা আধুনিক বিবাহের অবস্থার ওপর ভিত্তি করে নির্মিত। এই নাটকটি ভারতের পাশাপাশি দক্ষিণ পূর্ব এশিয়া এবং মধ্য প্রাচ্যে জনপ্রিয়তা অর্জন করার পাশাপাশি সমালোচক এবং দর্শক উভয়েরই প্রশংসা কুড়িয়েছিল। একজন বৌদ্ধ ধর্মে বিশ্বাসী টিস্কা লিঙ্গ সমতা, শিশু কন্যা এবং পরিবেশ সম্পর্কিত বিষয়গুলোতে ধারাবাহিকভাবে কাজ করেন। তিনি শিক্ষাব্যবস্থার পুনর্নির্মাণে সহায়তা করতে জাতীয় জ্ঞান কমিশনে স্যাম্ পিট্রডা র সাথে কাজ করেছেন।
অন্যান্য
তাঁর লিখিত বই এক্টিং স্মার্ট (হার্পার কলিন্স) একটি সেরা বিক্রিত বই। এটি পরবর্তীতে হিন্দি ভাষায় অনুবাদ করা হয়েছে। টিস্কা ১০এমআই লাভ-এ (যেটি এ মিডসামার নাইট'স ড্রিম-এর ওপর ভিত্তি করে নির্মিত) তাঁর কাজের জন্য নিউ ইয়র্ক ইন্ডিয়ান ফিল্ম ফেস্টিভ্যালে "সেরা অভিনেত্রী" বিভাগে মনোনীত হয়েছিলেন। এই অনুষ্ঠানটি "বেস্ট এনসেম্বল কাস্ট" বিভাগে পুরস্কার লাভ করেছিল। তিনি মর্যাদাপূর্ণ এমএএমআই (মুম্বই একাডেমি অফ মুভিং ইমেজস) চলচ্চিত্র উৎসবে একজন বিচারকের দায়িত্ব পালন করেছেন। চাটনি নামক একটি স্বল্পদৈর্ঘ্যের চলচ্চিত্র (যা তিনি লিখেছিলেন এবং তাঁর প্রতিষ্ঠান দ্য ইস্টার্ন ওয়ে-এর অধীনে প্রযোজনা করেছিলেন) "সেরা অভিনেত্রী" এবং "সেরা স্বল্পদৈর্ঘ্যের চলচ্চিত্র" বিভাগে দুটি ফিল্মফেয়ার পুরস্কার লাভ করেছে। তিনি এখন দুটি চলচ্চিত্রের চিত্রনাট্য রচনা করছেন।  তাঁর আসন্ন কাজগুলোর মধ্যে রয়েছে: বায়স্কোপওয়ালা, ৩দেব এবং দ্য হাঙ্গরি (যা উইলিয়াম শেকসপিয়রের নাটক টাইটাস অ্যান্ড্রোনিকাসের উপর ভিত্তি করে নির্মিত)। সর্বাধিক সুন্দর এবং আড়ম্বরপূর্ণ অভিনেত্রীদেরর মধ্যে একজন টিস্কা প্রায়শই "সেরা পোশাক পরিহিত" অভিনেত্রীদের তালিকায় থাকেন। তিনি বেশ কয়েকটি স্বনামধন্য প্রতিষ্ঠানের পণ্যের সাথে কাজ করেন; যার মধ্যে তানিশক, টাইটান আইওয়ার, ওলে, হরলিক্স, মার্ক্স অ্যান্ড স্পেন্সার, বাজাজ মোটরস এবং কেলোগস অন্যতম।
বনশ্রী (দ্ব্যর্থতা নিরসন)
বনশ্রী নামে বাংলাদেশের ঢাকা শহরে একটি আবাসিক এলাকা রয়েছে। বনশ্রী নামে যে স্থান ও ব্যক্তিদের বোঝানো হতে পারে;
রুমিকো তাকাহাশি
রুমিকো তাকাহাশি (高橋 留美子 তাকাহাশি রুমিকো, জন্ম ১০ অক্টোবর, ১৯৫৭) একজন জাপানি মাঙ্গাকা। ১৯৭৮ সালে উরুসেই ইয়াতসুরা থেকে শুরু করে তিনি বেশ কয়েকটি বাণিজ্যিকভাবে সফল মাঙ্গার রচনা করেছেন। তাকাহাশি জাপানের সবচেয়ে বিখ্যাত এবং ধনী মাঙ্গাকাদের মধ্যে একজন। তার কাজগুলি বিশ্বব্যাপী জনপ্রিয়  এবং সেগুলি বিভিন্ন ভাষায় অনুবাদ করা হয়েছে ও ২০০ মিলিয়নেরও বেশি কপি বিক্রি হয়েছে৷ তিনি দুবার শোগাকুকান মাঙ্গা পুরষ্কার জিতেছেন, একবার ১৯৮০ সালে উরুসেই ইয়াতসুরার জন্য এবং আবার ২০০১ সালে ইনুইয়াশার জন্য। এছাড়াও দুবার সিউন পুরস্কার জিতেছেন, একবার ১৯৮৭ সালে উরুসেই ইয়াতসুরার জন্য এবং আবার ১৯৮৯ সালে মারমেইড সাগার জন্য। তিনি ২০১৯ সালে গ্র্যান্ড প্রিক্স দে লা ভিলে ডি'আঙ্গুলেম পেয়েছিলেন। তিনি দ্বিতীয় মহিলা এবং দ্বিতীয় জাপানি হিসেবে এই পুরস্কার জিতেছেন৷ ২০২০ সালে, জাপান সরকার তাকাহাশিকে তার শিল্পকলায় অবদানের জন্য পার্পল রিবন সহ পদক প্রদান করে।
কর্মজীবন
তাকাহাশি জাপানের নিগাতায় জন্মগ্রহণ করেন। তিনি তার শৈশবকালে মাঙ্গার প্রতি খুব কম আগ্রহ দেখিয়েছিলেন। নিগার্তা সুয়ো হাই স্কুলে পড়ার সময় তিনি মাঝে মাঝে তার কাগজপত্রের মার্জিনে আঁকিবুকি কাটতেন বলে জানা গেছে। মাঙ্গার প্রতি তাকাহাশির আগ্রহ অনেক পরে শুরু হয়। ২০০০ সালে একটি সাক্ষাত্কারে, তাকাহাশি বলেছিলেন যে তিনি ছোটবেলা থেকেই সর্বদা একজন পেশাদার কমিক লেখক হতে চেয়েছিলেন।
বিশ্ববিদ্যালয়ের পড়ার সময় তিনি ক্রাইং ফ্রিম্যান এবং লোন উলফ অ্যান্ড কাব -এর রচয়িতা কাজুও কোইকে দ্বারা প্রতিষ্ঠিত মাঙ্গা স্কুল গেকিগা সোনজুকুতে ভর্তি হন। তার নির্দেশনায় তাকাহাশি ১৯৭৫ সালে তার প্রথম দোজিনশি সৃষ্টি প্রকাশ করতে শুরু করে যার মধ্যে উল্লেখযোগ্য বাই-বাই রোড এবং স্টার অফ ফিউটাইল ডাস্ট । কোইকে তার ছাত্রদের সুচিন্তিত, আকর্ষণীয় চরিত্র তৈরি করার জন্য অনুরোধ করতেন, এবং এই প্রভাব রুমিকো তাকাহাশির পরবর্তীকালের কাজকে ব্যাপকভাবে প্রভাবিত করে। তিনি তার কমেডি সিরিজ মাকোটো-চ্যানে কাজ করার সময় হরর মাঙ্গা শিল্পী কাজুও উমেজু- এর সহকারী হিসেবেও সংক্ষিপ্ত সময়ের জন্য কাজ করেছিলেন।
তাকাহাশির পেশাগত জীবন শুরু হয় ১৯৭৮ সালে। তার প্রথম প্রকাশিত রচনা ছিল এক-শট কাত্তে না ইয়াতসুরা ( সেলফিশ এলিয়েনস ), যা সেই বছরের শোগাকুকান নিউ কমিকস প্রতিযোগিতায় সম্মানজনক উল্লেখ পেয়েছিল। একই বছরে তিনি সাপ্তাহিক শোনেন সানডেতে তার প্রথম ধারাবাহিক গল্প শুরু করেন যার নাম ছিল উরুসেই ইয়াতসুরা। এটি একটি হাস্যরসাত্মক বিজ্ঞান কল্পকাহিনী।  সময়সীমা পূরণের অসুবিধার জন্য এই মাংগার অধ্যায়গুলি ১৯৮০ সাল পর্যন্ত বিক্ষিপ্তভাবে প্রকাশিত হয়েছিল। এই মাংগা সিরিজ চলাকালীন, তিনি তার দুই সহকারীর সাথে একটি ছোট অ্যাপার্টমেন্টে থাকতেন এবং সেখানে জায়গার এত অভাব ছিল যে তাকে আলমারিতে ঘুমাতে হত। একই বছরে, তিনি সাপ্তাহিক শোনেন সানডে ম্যাগাজিনে টাইম ওয়ার্প ট্রাবল, শেক ইয়োর বুদ্ধ, এবং গোল্ডেন গডস অফ পভার্টি  প্রকাশ করেন।
১৯৮০-এর দশক আসতে আসতে তাকাহাশি স্বল্প দৈর্ঘ্যের মাঙ্গার একজন বিশিষ্ট লেখক হয়ে ওঠেন। তার গল্প লাফিং টার্গেট, মারিস দ্য চোজো, এবং ফায়ার ট্রিপার সবই মূল ভিডিও অ্যানিমেশনে (ওভিএ) রূপান্তরিত হয়। ১৯৮৪ সালে, উরুসেই ইয়াতসুরা এবং মেসন ইক্কোকু লেখার সময়, তাকাহাশি সাপ্তাহিক শোনেন সানডেতে বিক্ষিপ্তভাবে প্রকাশিত একটি সিরিজ শুরু করেছিলেন যার নাম ছিল মারমেইড সাগা যা ১০ বছর ধরে চলেছিল (১৯৯৪ পর্যন্ত)। সিরিজটি আংশিকভাবে দুটি ওয়াইড-ব্যান ভলিউমে প্রকাশিত হয়েছিল, সম্পূর্ণ গল্পটি ২০০৩ সালে শিনসোবানের সেট হিসাবে প্রকাশিত হয়েছিল
১৯৮৭ সালে, তাকাহাশি তার তৃতীয় প্রধান সিরিজ রানমা ১/২ শুরু করেন। সিরিজটি ১৯৯৬ সাল পর্যন্ত প্রায় এক দশক ধরে চলতে থাকে এবং এটি ৩৮টি খণ্ডে শেষ হয়। রানমা ১/২  -এর অ্যানিমে প্রস্তুতি প্রথমদিকের জাপানি অ্যানিমে হিসেবে উল্লিখিত যা মার্কিন যুক্তরাষ্ট্রে জনপ্রিয় হয়েছে।
১৯৯০ এর দশকের শেষার্ধে, রুমিকো তাকাহাশি তার চতুর্থ বড় কাজ, ইনুয়াশা শুরু করেন। তার আগে পর্যন্ত তিনি ছোট গল্প এবং তার মারমেইড সাগা এবং ওয়ান-পাউন্ড গসপেলের কিস্তি রচনা করতেন। তার বেশিরভাগ কাজের থেকে ইনুইয়াশা স্বতন্ত্র কারন এর বিষয়বস্তুতে সামান্য তামসিক ও গুরুগম্ভীর ছোওয়া দেখে যায়। ১৯৯৬ থেকে ২০০৮ সাল পর্যন্ত সাপ্তাহিক শোনেন সানডেতে এটি সবচেয়ে দীর্ঘতম ধারাবাহিক মাংগা কিস্তিতে প্রকাশিত হয়েছে। ৫ মার্চ, ২০০৯-এ, রুমিকো তাকাহাশি তার ওয়ান-শট উনমেই নো তোরি প্রকাশ করেন। ১৬ মার্চ, ২০০৯-এ, তিনি মাই সুইট সানডে নামে একটি এক অধ্যায়ের মাংগা প্রকাশ করতে টাচ অ্যান্ড ক্রস গেমের নির্মাতা মিৎসুরু আদাচির সহযোগিতা করেছিলেন। তার পরবর্তী মাঙ্গা সিরিজ, কিয়োকাই ন রিনে ২২ এপ্রিল, ২০০৯ এ শুরু হয়েছিল। জুন ২০০৮ এ ইনুইয়াশা শেষ হওয়ার পর এটি ছিল রুমিকো তাকাহাশির প্রথম নতুন মাঙ্গা । ৪০টি খণ্ডে প্রকাশিত মোট ৩৯৮টি অধ্যায় সহ তিনি ১৩ই ডিসেম্বর ২০১৭-এ এটি রচনার কাজ সমাপ্ত করেন।
উরুসেই ইয়াতসুরা, মাইসন ইক্কোকু, রানমা ½, ইনুয়াশা,এবং রিন-নে -এই সবই মার্কিন যুক্তরাষ্ট্রে ইংরেজিতে ভিজ কমিক্স দ্বারা প্রকাশিত হয়েছে। ১৯৮৯ সালে মাত্র কয়েকটি ভলিউম অনুবাদ করার পরেউরুসেই ইয়াতসুরার পুনঃপ্রকাশ স্থগিত করা হয়েছিল কিন্তু ২০১৯ সালে ২-ইন-১ বিন্যাসে পুনরায় মুদ্রণ করা শুরু হয়।
রুমিকো তাকাহাশি ৮ মে, ২০১৯-এ প্রকাশিত সাপ্তাহিক শোনেন রবিবার সংখ্যাতে #২৩-এ মাও নামে একটি নতুন মাঙ্গা সিরিজ রচনা শুরু করেছে
অ্যা জেন্টলম্যান
অ্যা জেন্টলম্যান: সুন্দর, সুশীল, রিস্কি হলো ২০১৭ সালের একটি ভারতীয় হিন্দি ভাষার মারপিটধর্মী হাস্যরসাত্মক চলচ্চিত্র, যা রচনা ও পরিচালনা করেছেন রাজ নিদিমোরু ও কৃষ্ণা ডি.কে.। চলচ্চিত্রটিতে জ্যাকলিন ফার্নান্দেজের বিপরীতে সিদ্ধার্থ মালহোত্রা দ্বৈত চরিত্রে অভিনয় করেছেন।
অ্যা জেন্টলম্যান ২০১৭ সালের ২৫ আগস্ট ভারতের প্রেক্ষাগৃহে মুক্তি পায়। এটি সমালোচকদের কাছ থেকে মাঝারি পর্যালোচনা পায় এবং বাণিজ্যিকভাবে ব্যর্থ হয়।
কারেন ল্যানকাউম
কারেন ল্যানকাউম (জন্ম কারিন বাচ, ১৯ জানুয়ারী ১৯৭৩ - ২৮ জানুয়ারী ২০০৫) ছিলেন একজন ফরাসি পর্নোগ্রাফিক চলচ্চিত্র অভিনেত্রী। তিনি ১৯৯৬ থেকে ২০০০-এর মধ্যে ৮৩ টিরও বেশি পর্নোগ্রাফিক চলচ্চিত্রে উপস্থিত হয়েছেন। তিনি ২০০০ সালের চলচ্চিত্র, বাইসে-মোই-এ নাদিন চরিত্রে অভিনয় করেছিলেন, যা ছিল একটি মূলধারার চলচ্চিত্র।
তিনি মার্চ ২০০০ সালে সেরা ফরাসি অভিনেত্রীর জন্য হট ডি'অরের মনোনয়ন পেয়েছিলেন।
জীবনের প্রথমার্ধ
কারিন ফ্রান্সের লিওনের শহরতলীতে একটি ধনী পরিবারে জন্মগ্রহণ করেছিলেন। তার বাবা ছিলেন জার্মান এবং মা মরক্কীয়। তিনি তার শৈশব কাটিয়েছেন লিয়নের গ্রামাঞ্চলে এবং যোগাযোগ বিষয়ে পড়াশোনা করেছেন।
গির্জা বুরূজ
ধর্মীয় স্থাপত্যে গির্জা বুরূজ বলতে গির্জার সম্মুখভাগে বা কেন্দ্রে ছাদের উপরে স্থাপিত সংকীর্ণ কিন্তু সুউচ্চ এক ধরনের কাঠামোকে বোঝায়, যার উপরে সাধারণত ক্রমাগতভাবে সরু মোচাকৃতির চূড়া বা গির্জাশিখর থাকে। পাশ্চাত্যে সাধারণত খ্রিস্টান গির্জাগুলিতেই এ ধরনের কাঠামো সবচেয়ে বেশি পরিলক্ষিত হয়। তবে অনেক সময় সরকারী ভবনগুলিতেও যেমন নগর ভবনের ছাদেও এ ধরনের কাঠামো দেখা যায়। কখনও কখনও এগুলি (মসজিদের মিনারের মত) মূল ভবন থেকে আলাদাভাবে থাকতে পারে। এগুলিতে ঘণ্টাঘর ও অন্যান্য উপাদান থাকতে পারে। ধর্মীয় স্থাপত্যের দৃষ্টিকোণ থেকে গির্জা বুরূজগুলিকে পবিত্র স্বর্গ অভিমুখী কাঠামো হিসেবে বিবেচনা করা হয়।
দয়ামীর ইউনিয়ন
দয়ামীর ইউনিয়ন সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
ভৌগোলিক উপাত্ত
দয়ামীর ইউনিয়নের আয়তন ৭৯৮৮ একর (২২ বর্গ কিলোমিটার)। এই ইউনিয়নে ৩৪৬৫ টি পরিবার বাস করে।
জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী দয়ামীর ইউনিয়নের জনসংখ্যা ২২,০৭৬ জন। এর মধ্যে মহিলা ৫০%, এবং পুরুষ ৫০%।
গ্রাম এবং মৌজা
দয়ামীর ইউনিয়নে ৪৮টি গ্রাম আছে গ্রাম মৌজা ২২ টি।
প্রশাসনিক অবকাঠামো
৯ টি ওয়ার্ড এবং ৪৮ টি মহল্লা নিয়ে এ দয়ামীর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
রাঢ়িশাল করাব উচ্চ বিদ্যালয়
রাঢ়িশাল করাব উচ্চ বিদ্যালয় বাংলাদেশের হবিগঞ্জ জেলার লাখাই উপজেলার একটি শিক্ষাপ্রতিষ্ঠান, যা ১৯৪৩ খ্রিষ্টাব্দে প্রতিষ্ঠিত হয়। বিদ্যালয়টি লাখাই উপজেলার করাব ইউনিয়নের রাঢ়িশাল গ্রামে লাখাই-হবিগঞ্জ সড়কের পাশে সুবিশাল জায়গা নিয়ে অবস্থিত।
ইতিহাস
thumb|নতুন একাডেমিক ভবন। ব্রিটিশরা যখন বাংলাদেশ শাসন করছিল তখনকার সময়ে এই বিদ্যালয়টি করাব ও রাঢ়িশাল দুটি গ্রামের স্থানীয় বিখ্যাত ব্যক্তিত্ব দ্বারা ১৯৪৩ সালে প্রতিষ্ঠিত হয়েছিল। এই উচ্চ বিদ্যালয় প্রতিষ্ঠার জন্য আরো অজানা অনেকেই তাদের অনুদান ও মূল্যবান সময় দিয়ে স্মরণীয় হয়ে আছেন। এই বিদ্যালয় একটি স্বাভাবিক ভবন নিয়ে শুরু করে এবং পরবর্তীতে শিক্ষা মন্ত্রণালয় ও স্থানীয় সরকার প্রকৌশল এর সহায়তায় এখন চারটি বিশাল ভবনের অধিকারী।
অবস্থান
এই বিদ্যালয়টি রাঢ়িশাল গ্রামের উত্তর-পশ্চিমে এবং করাব গ্রামের দক্ষিণ পশ্চিমে হবিগঞ্জ লাখাই সড়কের পাশে। হবিগঞ্জ-লাখাই সড়কের পাশে অবস্থিত হওয়ায় বিদ্যালয়টির যোগাযোগ ব্যবস্থা উন্নত। জিওগ্রাফিক্যাল অবস্থান ২৪°১৯'০৩.৪"উত্তর ও ৯১°১৯'২৯.৫"পূর্ব।
শিক্ষা ব্যবস্থা
রাঢ়িশাল করাব উচ্চ বিদ্যালয়টি মাধ্যমিক স্তর(এসএসসি) পর্যন্ত শিক্ষা প্রদান করে থাকে। বিদ্যালয়টির শিক্ষা ব্যবস্থা যৌথ। একই সাথে ছেলে ও মেয়ে শিক্ষার্থীদের ক্লাস নেওয়া হয়। বিজ্ঞান, মানবিক ও ব্যবসায় শিক্ষা ৩টি গ্রুপ বিদ্যমান। বিদ্যালয়টির দৈনিক কার্যক্রম শুরু হয় সকাল ৯:০০ঘটিকায় এবং শেষ হয় বিকাল ৫:০০ ঘটিকায়। ম্যানেজিং কমিটি দ্বারা বিদ্যালয়টি পরিচালিত হয়। উপজেলা চেয়ারম্যান ম্যানেজিং কমিটির সভাপতি, প্রধান শিক্ষক সহ-সভাপতি হয়ে থাকেন। ২০১৪ সাল হইতে বিদ্যালয়টি এসএসসি পরীক্ষা কেন্দ্রে পরিণত হয়।
শিক্ষা সহায়ক কার্যক্রম
প্রশাসনিক ভবন পিছনে একটি খেলার মাঠ আছে। বিদ্যালেয়র সকল বার্ষিক ক্রীড়া প্রতিযোগিতা প্রতি বছর এখানেই অনুষ্ঠিত হয়। কখনও কখনও আন্তঃ-বিদ্যালয় প্রোগ্রাম এই মাঠটিতে অনুষ্ঠিত হয়। ভিন্ন ভিন্ন বিদ্যালয়েরর ছাত্ররা এখানে আসে তাদের বিদ্যালয়ের হয়ে প্রতিযোগিতায় অংশ নিতে। মুসলমান ছাত্রদের জন্য একটি মসজিদ রয়েছে এবং হিন্দু শিক্ষার্থীরাও বার্ষিক সরস্বতী পূজা আয়োজন করছে। বার্ষিক ক্রীড়া প্রতিযোগিতায় ছাত্রছাত্রীরা তাদের বয়স ও শ্রেণী অনুযায়ী অংশগ্রহণ করতে পারে।
জানুয়ারী ৩০, ২০১৫ অনুষ্ঠিত প্রথম ছাত্র পুনর্মিলনী। মাননীয় সংসদ সদস্য এডভোকেট মোঃ আবু জাহির বিদ্যালয়টিকে এক বছরের মধ্যে কলেজে উন্নীত করার আশ্বাস দেন তার সরকারের পক্ষ থেকে।
এইচডি ২১৭১০৭
এইচডি ২১৭১০৭ (6 G. Piscium) পৃথিবী থেকে আনুমানিক ৬৫ আলোকবর্ষ দুরে মীন তারকামণ্ডলে অবস্থিত একটি ইয়েলো সাবজিয়ান্ট তারা। এটি ভরের দিক থেকে সূর্যের অনুরুপ, যদিও সুর্যের থেকে এটি যথেষ্ট পুরনো। এর দুটি পরিক্রমকারী গ্রহ আবিষ্কৃত হয়েছে: যার একটি খুব কাছে অবস্থিত এবং প্রতি সাতদিনে একটি কক্ষপথ সমাপ্ত করে, অপরটি অনেকদুরে অবস্থিত, যে একটি কক্ষপথ সমাপ্ত করতে আট বছর সময় নেয়।
দূরত্ব, বয়স এবং ভর
এইচডি ২১৭১০ সূর্যের অতিশয় ঘনিষ্ট: হিপারকস এস্ট্রোমেটিক স্যাটেলাইট এর লম্বন ৫০.৭১ মিলারসেকেন্ড পরিমাপ করে, যা ৬৫ আলোকবর্ষ দুরত্বের সাথে সঙ্গতপূর্ণ। এর আপাত মান ৬.১৭, যার ফলে এটি খালি চোখে অনুকূল পরিবেশের মধ্যে দৃশমান হয়।
নটর ডেম বিশ্ববিদ্যালয়, যুক্তরাষ্ট্র
ইউনিভার্সিটি অব নটর ডেম ডু ল্যাক (অথবা কেবল নটর ডেম বিশ্ববিদ্যালয়, অথবা এনডি) দক্ষিণ বেন্ড শহরের বাইরে ইন্ডিয়ানার নটর ডেমে অবস্থিত একটি বেসরকারী ক্যাথলিক গবেষণা বিশ্ববিদ্যালয়। ১৮৪২ সালে এটি এডওয়ার্ড সোরিন প্রতিষ্ঠা করেন। এর মূল শিক্ষাঙ্গনটি শহরতলীতে প্রায়  এলাকা জুড়ে বিস্তৃত। এই প্রাঙ্গনে সোনালী গম্বুজ, থিওডোর হেশবুর্গ গ্রন্থাগার, নটর ডেম স্টেডিয়াম- এর মতো স্থলচিহ্নসমূহও অন্তর্ভুক্ত।
ছয়টি কলেজে প্রাক-স্নাতক শিক্ষার্থীরা লেখাপড়া করে থাকে। "দ্য স্কুল অব আর্কিটেকচার" নব্য ধ্রুপদী প্রকৌশল শেখানো এবং ড্রাইহস আর্কিটেকচার প্রাইজ প্রদানের জন্য পরিচিত। বিশ্ববিদ্যালয়টিতে ৫০ বছরব্যাপী শিক্ষা প্রোগ্রাম এবং ১৫ টি গ্রীষ্মকালীন প্রোগ্রাম রয়েছে। নটর ডেম আইন বিদ্যালয় ও ইন্ডিয়ানা স্কুল অব মেডিসিন কর্তৃক প্রদত্ত এমডি-পিএইচডি সহ এই ছয়টি বিদ্যালয়ের দেয়া প্রায় ৫০টিরও অধিক মাস্টার, ডক্টোরাল ও পেশাদারী ডিগ্রি প্রোগ্রাম রয়েছে। এটি বিভিন্ন গ্রন্থাগার, সাংস্কৃতিক মঞ্চ হেশবুর্গ গ্রন্থাগার ও স্নাইট মিউজিয়াম অব আর্ট সহ শৈল্পিক ও বৈজ্ঞানিক জাদুঘর পরিচালনা করে। বিশ্ববিদ্যালয়টির ৮,০০০ শিক্ষার্থীদের অধিকাংশই তাদের নিজস্ব সংস্কৃতি, রীতিনীতি, উৎসব ও অন্তরাঙ্গন খেলাধুলার দলসহ ৩১ টি আবাসিক হলে থাকে। বিশ্ববিদ্যালয়টির প্রায় ১৩৪,০০০ জন অ্যালুমনাই যুক্তরাষ্ট্রে সবচেয়ে শক্তিশালী বন্ধনে থাকা কলেজ অ্যালুমনাইদের মধ্যে একটি করে তুলেছে। The
বিশ্ববিদ্যালয়ের ক্রীড়াদলগুলো এনসিএএ প্রথম বিভাগের সদস্য এবং একত্রে এগুলো ফাইটিং আইরিশ নামে পরিচিত। নটর ডেম এর ফুটবল দলের জন্য পরিচিত যা বিংশ শতাব্দীর শুরুর দিকে জাতীয় পর্যায়ে এর উত্তোলনে অবদান রাখে। দলটি কোনো কনফারেন্সের সাথে যুক্ত না থেকেও ১১ টি জাতীয় চ্যাম্পিয়নশিপ, ৭টি হাইসম্যান ট্রফি জিতেছে। দলের ৬২ জন সদস্য কলেজ ফুটবল হল অব ফেম, ১৩ জন পেশাদার ফুটবল হল অব ফেমে রয়েছে। নটর ডেম দল অন্যান্য খেলার মধ্যে আটলান্টিক কোস্ট কনফারেন্সে ১৭ টি জাতীয় প্রতিযোগিতা জিতেছে। নটর ডেম বিজয় মার্চকে প্রায় সবচেয়ে জনপ্রিয় কলেজিয়েট ফাইট গানের মধ্যে ধরা হয়।
কোচ নুট রকনির অধীনে এর ফুটবল দলের সাফল্যের ফলস্বরূপ নটর ডেম বিংশ শতাব্দীর শুরুতে আন্তর্জাতিক জনপ্রিয়তা লাভ করে। থিওডোর হেসবারগের প্রশাসনের অধীনে ১৯৫২ থেকে ১৯৮৭ এর মাঝে বিশ্ববিদ্যালয়ের অনেক উন্নতি হয়। তার প্রশাসন বিশ্ববিদ্যালয়ের সম্পদ, শিক্ষা কর্মসূচি, এবং পরিচিতির বেশ উন্নয়ন করে। ১৯৭২ সালে বিশ্ববিদ্যালয়ে প্রথম নারী স্নাতক শিক্ষার্থী ভর্তি করা হয়। এর পর থেকে বিশ্ববিদ্যালয় পরবর্তী দুই প্রেসিডেন্ট এডওয়ার্ড ম্যালয় এবং জন আই. জেনকিনসের  অধীনে ধারাবাহিক উন্নতি দেখে। এর মধ্যে অনেক অবকাঠামোগত উন্নয়ন ও গবেষণা সুযোগ বৃদ্ধি রয়েছে। নটর ডেমের বৃদ্ধি একবিংশ শতাব্দীতেও অব্যাহত রয়েছে। এর ১৩.৮ বিলিয়ন ডলারের উন্নয়ন প্রকল্প আমেরিকার যেকোনো বিশ্ববিদ্যালয়ের মধ্যে বৃহত্তম।
প্রতিষ্ঠা
১৮৪২ সালে ভিন্সেন্স -এর যাজক, সেলেস্তিনে গায়নেমের দ্য লা হাইলানদিয়েরে, পবিত্র ক্রুশ সন্ন্যাস সংঘ (, সংক্ষেপে আদ্যক্ষর: "সি এস সি"), -এর এডওয়ার্ড সোরিনকে ২ বছরের মধ্যে কলেজ উদ্বোধন করার শর্তাধীনে জমি প্রদান করেন।. ১৮৪২ সালের নভেম্বর মাসে, সোরিন ফ্রান্স ও আয়ারল্যান্ড এর ৮ জন পবিত্র ক্রুশ ভাইদেরকে নিয়ে নির্মাণ-স্থলে পৌঁছান এবং স্টিফেন বাডিন এর পুরাতন লগ চ্যাপেল অনুযায়ী স্কুল কার্যক্রম শুরু করেন। ২ জন শিক্ষার্থী ভর্তি হবার পর তারা শীঘ্রই ১ম চার্চ ও ১ম প্রধান ভবন পুরাতন কলেজসহ আরও ভবন নির্মাণ করেন।
প্রারম্ভিক ইতিহাস
১৮৪৯ সালে কলেজ তার ১ম ডিগ্রী প্রদান করে। একই সাথে, আরও অধিক শিক্ষার্থী ও শিক্ষকমণ্ডলীর স্থান সংকুলানের জন্য বিশ্ববিদ্যালয় বিস্তৃত করা হয়। প্রতিটি নতুন সভাপতির সাথে নতুন নতুন কর্মসূচি প্রস্তাব ও সেসবের জায়গা বরাদ্দের জন্য ভবন নির্মাণ করা হতে থাকে। সোরিনের আসার পর নির্মিত মূল প্রধান ভবনকে ১৮৬৫ সালে আরও বড় ভবন;যেখানে বিশ্ববিদ্যালয়ের প্রশাসন,শ্রেণিকক্ষ এবং শয়নকক্ষ অবস্থিত, দ্বারা প্রতিস্থাপিত করা হয়। উইলিয়াম করবি -এর প্রথম ব্যবস্থাপনার অধীনে নটর ডেমে ভর্তি ৫০০ জন ছাড়িয়ে যায়। ১৮৬৯ সালে তিনিল স্কুল চালু করেন,যেটি ২ বছরের শিক্ষা-কোর্স প্রদান করতো এবং ১৮৭১ সালে তিনি পবিত্র আত্মা চার্চ (বর্তমানেপবিত্র আত্মা রাজপ্রাসাদ, নটর ডেম)এর নির্মাণকাজ শুরু করেন। ২ বছর পরঅগাস্টে লেমোনিয়ের প্রধান ভবনে পাঠাগার উদ্বোধন করেন; ১৮৭৯ সালের মধ্যেই এটি ১০,০০০ খণ্ডের সংগ্রহে পোঁছায়।
এই প্রধান ভবন এবং পাঠাগারের সংগ্রহ ১৮৭৯ সালের এপ্রিলের এক অগ্নিকাণ্ডে ধ্বংসপ্রাপ্ত হয়; স্কুল তৎক্ষণাৎ বন্ধ হয়ে যায় এবং শিক্ষার্থীদের বাসায় পাঠিয়ে দেওয়া হয়। বিশ্ববিদ্যালয় প্রতিষ্ঠাতা সোরিন এবং তৎকালীন সভাপতি উইলিয়াম করবি,কার্যত গোটা বিশ্ববিদ্যালয়কে স্থান দেওয়া কাঠামো দ্রুত পুনঃনির্মাণ করার পরিকল্পনা গ্রহণ করেন। ১৭ মে, নির্মাণকাজ শুরু হয় এবং প্রশাসন ও কর্মীদের অতি উদ্দীপনার দরুন ১৮৭৯ সালের শীতকালীন সেমিস্টারের পূর্বেই কাজ শেষ হয়। পাঠাগারের সংগ্রহও পুনর্গঠন করা হয় এবং অদ্যাবধি এটি সেখানেই অবস্থান করছে।
অগ্নিকাণ্ডের কাছাকাছি সময়ে ওয়াশিংটন হল নির্মাণ করা হয়;এখানে বিশ্ববিদ্যালয় কর্তৃক ব্যবস্থাপিত মঞ্চনাটক এবং সংগীতাভিনয়-এর আয়োজন করা হত। ১৮৮০ সাল নাগাদ বিজ্ঞান কার্যক্রম চালু করা হয় এবং এরই ধারাবাহিকতায় একটি বিজ্ঞান হল (বর্তমানে লা-ফরচুনে ছাত্র কেন্দ্র ১৮৮৩ সালের মধ্যে স্থাপন করা হয়। বিশ্ববিদ্যালয়ের প্রথম দিককার গবেষণাসমূহের জন্য বিজ্ঞানাগার এবং একাধিক শ্রেণিকক্ষের ব্যবস্থা হলে বিদ্যমান ছিল।
উন্নয়ন
১৮৯০ সালে শিক্ষার্থীদের জন্য পৃথক আবাসিক হল তৈরী করা হয়। উইলিয়াম জে হোয়েস ১৮৩৮ সাল থেকে ১৯১৯ সাল পর্যন্ত আইন বিদ্যালয়টির ডিন ছিলেন এবং তার মৃত্যুর অল্প সময়ের মধ্যে যখন নতুন ভবন খোলা হয়, তখন তার সম্মানে তার নামে ভবনের নতুন নামকরণ করা হয়। জন জে যাহম যুক্তরাষ্ট্রের হলি ক্রস প্রাদেশিক হবার পাশাপাশি বিশ্ববিদ্যালয়ের সামগ্রিক দায়িত্বপ্রাপ্ত হন। তিনি ভবন নির্মাণ এবং বিশ্ববিদ্যালয় প্রাঙ্গণে পরবর্তীতে দান্তের বিশাল সংগ্রহে পরিণত হওয়া চিত্রশালা ও পাঠাগার সংযোজনের মাধ্যমে নটর ডেমের আধুনিকীকরণ ও বিস্তৃতির দিকে নজর দেন এবং নটর ডেমকে বৃত্তির জন্য নিবেদিত গবেষণাধর্মী বিশ্ববিদ্যালয়ে পরিণত করতে প্রনোদনা দেন। ফলে ধর্মসভা তার চুক্তি নবায়ন করে নি এই ভয়ে যে তিনি নটর ডেমকে খুব দ্রুত বিস্তৃত করবেন এবং সুশৃঙ্খলতাকে গুরুতর লঙ্ঘন করবেন।
গবেষণাধর্মী বিশ্ববিদ্যালয়ে পরিণত করার এই আন্দোলনে পর্যায়ক্রমে জন ডব্লিউ ক্যাভেনা সফল হন এবং প্রাতিষ্ঠানিক মানদণ্ডকে আধুনিকীকরণ করে বহু বিদ্বানকে বিশ্ববিদ্যালয় প্রাঙ্গণের প্রতি আকৃষ্ট করেন। ১৯১৭ সালে নটর ডেম প্রথমবার কোনো নারীকে এবং ১৯২২ সালে প্রথম স্নাতক শিক্ষার্থীকে ডিগ্রী প্রদান করে। তবে অ-স্নাতক নারী শিক্ষার্থী ১৯৭২ সাল পর্যন্ত প্রচলিত হয়ে উঠেনি।
নটর ডেম এর সাফল্য '২০-এর দশকে আইরিশ মার্কিন এবং ক্যাথলিকদের উদীয়মান অবস্থাকে প্রতিফলিত করে। ক্যাথলিকরা দলের চারদিকে সমাবেশ করে এবং রেডিওতে খেলার খবর শুনতো, বিশেষত যখন এমন দলকে হারাতো যারা আমেরিকায় প্রোটেস্ট্যান্ট আদর্শ প্রতিষ্ঠাকে প্রতিকায়িত করতো, যেমন- হার্ভার্ড, ইয়েল, প্রিন্সটন এবং আর্মি।
উঁচু মানের শীর্ষস্থানীয় ক্যাথলিক মতবাদ এর প্রতিষ্ঠান হিসেবে বিশ্ববিদ্যালয়টির ভূমিকা এটিকে সহজেই ক্যাথলিক মতবাদ বিরোধীদের লক্ষ্যবস্তুতে পরিণত করে। সহিংসতার সবচেয়ে উল্লেখযোগ্য পর্ব ছিল ১৯২৪ সালের নটর ডেম এর শিক্ষার্থীদের সাথে একটি শ্বেতাঙ্গ আধিপত্যবাদি ও ক্যাথলিক মতবাদ বিরোধী দল কু ক্লাক্স ক্ল্যান (কেকেকে) এর সাথে সংঘর্ষ। স্বজাত্যবোধ এবং ক্যাথলিক মতবাদের বিরোধীতা ছিল কেকেকের বাগাড়ম্বরতার ভিত্তি এবং নটর ডেমকে দেখা হত ক্যাথলিক গির্জা কর্তৃক সৃষ্ট হুমকি হিসেবে। দক্ষিণ মোড়ে ক্ল্যান, সপ্তাহব্যাপী ক্ল্যাভার্ন এর সিদ্ধান্ত নেয়। নটর ডেম এর শিক্ষার্থীদের সাথে তাদের সংঘর্ষ শুরু হয় ১৭ মে, যখন শিক্ষার্থীরা ক্যাথলিক মতবাদ বিরোধী বিদ্বেষ সম্পর্কে অবগত থেকে ক্ল্যান সদস্যদের দক্ষিণ মোড়ে ট্রেন থেকে নামতে বাধা প্রদান করে এবং কেকেকে এর পোশাক ও রাজপোশাক ছিঁড়ে ফেলে। ২ দিন পর হাজার হাজার শিক্ষার্থী ক্ল্যাভার্ন এর প্রতিবাদে রাজপথে নামে এবং শুধুমাত্র কলেজ প্রেসিডেন্ট ম্যাথিউ জে. ওয়ালশ এর আগমনে অধিকতর সংঘাত প্রতিহত হয়। পরবর্তী দিন, রকনে বিশ্ববিদ্যালয় প্রাঙ্গণে একটি র‍্যালিতে বক্তৃতা প্রদান করেন এবং শিক্ষার্থীদের ওয়ালশের আদেশ মেনে নিতে ও আগামী কোনো সহিংসতা থেকে বিরত থাকতে অনুরোধ করেন। এর কিছুদিন পর ক্ল্যাভার্ন ভেঙ্গে যায় কিন্তু শিক্ষার্থীদের প্রতিকূলাচরণ ইন্ডিয়ানায় কেকেকের পতনে ভূমিকা পালন করে।
১৯৩০ ও ১৯৪০ সালের সম্প্রসারণ
সংক্ষিপ্ত আকারে অনুবাদ করতে পারেন এখান থেকে
হেসবুর্গের যুগ: ১৯৫২-১৯৮৭
সংক্ষিপ্ত আকারে অনুবাদ করতে পারেন এখান থেকে
সাম্প্রতিক ইতিহাস
১৮ বছর এডওয়ার্ড মলয় রাষ্ট্রপতি থাকাকালীন, স্কুলের খ্যাতি, অনুষদ এবং সংস্থানগুলি দ্রুত বৃদ্ধি পেয়েছিলো।  তিনি  ৫০০ জনের ও অধিক অধ্যাপক নিযুক্ত করেছিলেন এবং যার কারণে ছাত্র সংস্থার একাডেমিক মানের নাটকীয়ভাবে উন্নতি হয়েছে, গড় স্যাট স্কোর ১২৪০ থেকে ১৪৬০ এ বেড়েছে. সংখ্যালঘু শিক্ষার্থীদের সংখ্যা দ্বিগুণেরও বেশি, বৃত্তিদান ৩৫০ মিলিয়ন ডলার থেকে বেড়ে ৩ বিলিয়নেরও বেশি হয়েছে, বার্ষিক অপারেটিং বাজেট ১৭৭ মিলিয়ন ডলার থেকে বেড়ে  ৬৫০ মিলিয়নেরও বেশি হয়েছে এবং বার্ষিক গবেষণা তহবিলের পরিমাণ ১৫ মিলিয়ন ডলার থেকে বেড়ে ৭০ মিলিয়নেরও বেশি হয়েছে।
নটরডেমের সর্বাধিক সাম্প্রতিক (২০১৪) মূলধন ক্যাম্পেইন ২.০১৪ বিলিয়ন ডলার জোগাড় করেছে, এটির লক্ষ্যমাত্রা ৭৬৭ মিলিয়ন ডলার ছাড়িয়েছে। এটি ক্যাথলিক উচ্চ শিক্ষার ইতিহাসে বৃহত্তম এবং কোনও মেডিকেল স্কুল ছাড়া যেকোনো বিশ্ববিদ্যালয়ের বৃহত্তম ছিল
উল্লেখযোগ্য শিক্ষার্থী
রাজনৈতিক ক্ষেত্রে কর্মরত প্রতিষ্ঠানটির উল্লেখযোগ্য শিক্ষার্থীদের মধ্যে রয়েছেন প্রাদেশিক গভর্নর, যুক্তরাষ্ট্রের কংগ্রেস সদস্য এমনকি যুক্তরাষ্ট্রের সাবেক প্রাদেশিক মহাসচিব কনডোলেজ্জা রাইস। তাছাড়াও বিজ্ঞানের উল্লেখযোগ্য শিক্ষার্থীদের ভেতর রয়েছেন ১৯৯৫ সালের চিকিৎসাবিজ্ঞানে নোবেল বিজয়ী বিজ্ঞানী এরিক এফ উইশাস এবং অ্যাসপিরিনের কার্ডিওপ্রোটেক্টিভ প্রভাবের আবিষ্কারক ফিলিপ মাজেরাস বিশ্ববিদ্যালয়ের অনেক কর্মকর্তারাই এর সাবেক শিক্ষার্থী, যাঁদের ভেতর রয়েছেন বর্তমানে সভাপতি দ্যা রেভ জন জেনকিনস। গণমাধ্যম ব্যক্তিত্বদের মধ্যে রয়েছেন উপস্থাপক রেজিস ফিলবিন এবং ফিল ডনাহি। এছাড়াও টেলিভিশন ও রেডিও ব্যক্তিত্বদের মধ্যে রয়েছেন মাইক গলিস এবং হানা স্টর্ম এ প্রতিষ্ঠানের উল্লেখযোগ্য সংখ্যক ক্রীড়া ব্যক্তিত্ব পেশাদার ক্রীড়াবিদ হিসেবে আবির্ভূত হয়েছেন, যাঁদের মধ্যে রয়েছেন  জো থিসমান, জো মনটানা, টিম ব্রাউন, রস ব্রাউনার, রকেট ইসমাইল, রুথ রাইলি, জেফ সামার্দজিযা, জেরোমি বেটিস, জাস্টিন টাক, ক্রেইগ কাউন্সেল, স্কাইলার ডিগিম্স স্মিথ, ব্রেট লেবডা, অলিম্পিকে স্বর্ণপদকজয়ী মেরিয়েল যেগুনিস, পেশাদার কুস্তিগীর মাইক লী, সাবেক ফুটবল কোচ চার্লি ওয়েইস, ফ্র্যাংক লিহাই এবং নুট রকনি,  তাছাড়া রয়েছেন বাস্কেটবল হল অব ফেমার্স  অস্টিন কার এবং  অ্যাড্রিয়ান ড্যান্টলি। অন্যান্য উল্লেখযোগ্য সাবেক শিক্ষার্থীদের মধ্যে আছেন বিখ্যাত শিল্পপতি এডওয়ার্ড জে দিবার্তোলো জুনিয়র এবং নভোচারী জিম ওয়েদারবি।  দুই  সাবেক  শিক্ষার্থী অ্যালান পেজ ও এডওয়ার্ড জে দিবার্তোলো জুনিয়র প্রেসিডেন্সিয়াল মেডেল অব ফ্রিডম অর্জন করেছিলেন। তাছাড়া আরো দুই শিক্ষার্থী তৃতীয় থমাস অ্যান্টনি ডুলে ও বিল হ্যান্জলিক কংগ্রেশনাল গোল্ড মেডেল লাভ করেছিলেন।
লিঙ্গরাজ মন্দির
লিঙ্গরাজ মন্দির পূর্বভারতীয় রাজ্য উড়িষ্যার ভুবনেশ্বরে অবস্থিত প্রাচীন মন্দির গুলোর মধ্যে অন্যতম। মন্দিরটি লিঙ্গরাজ রূপি শিব কে উৎসর্গীকৃত। মন্দিরটি ভুবনেশ্বর শহরের অত্যন্ত গুরুত্বপূর্ণ ভূস্থাপনা ও অন্যতম প্রধান দর্শনীয় স্থান।
ভুবনেশ্বরকে একাম্রা ক্ষেত্র বলা হয়ে থাকে। তেরো শতকে লেখা সংস্কৃত পুঁথি একাম্রা পুরাণ অনুযায়ী লিঙ্গরাজের মন্দিরটি একাম্রা (আম) গাছের নিচে অবস্থিত ছিলো। লিঙ্গরাজ মন্দিরটি মন্দির ট্রাস্ট বোর্ড এবং আর্কিওলজিক্যাল সার্ভে অভ ইন্ডিয়ার অধীনে পরিচালিত হয়। প্রতিদিন গড়ে ৬০০০ দর্শনার্থী মন্দিরটি দেখতে আসে এবং উৎসব মৌসুমে লক্ষাধিক ভ্রমণার্থী আসে। এখানকার শিবরাত্রি উৎসব প্রধান অনুষ্ঠান এবং ২০১২ সালে উৎসব প্রাক্কালে দুই লক্ষ দর্শনার্থী আসে।
ইতিহাস
লিঙ্গরাজ শব্দের আক্ষরিক অর্থ লিঙ্গের রাজা, হিন্দুমতে শিবের প্রতিরূপ। আদিতে শিবকে কীর্তিভাসা এবং পরে হরিহর হিসেবে পূজা করা হতো। তাকে ত্রিভুবনেশ্বর (ভুবনেশ্বরও বলা হয়) বলা হয় যার অর্থ স্বর্গ, মর্ত ও শূন্যলোকের অধিপতি। তার সঙ্গিনীকে বলা হয় ভুবনেশ্বরী।
এগারো শতকের শেষ দশক থেকে মন্দিরটি টিকে আছে। ষষ্ঠ শতকে মন্দিরটি নির্মাণের প্রমাণ পাওয়া যায় কারণ সপ্তম শতকের কিছু সংস্কৃত পুঁথিতে মন্দিরটির উল্লেখ আছে। ফার্গুনসনের মতে মন্দিরটির নির্মাণকাজ শুরু করেন ললাট ইন্দু কেশরী যিনি ৬১৫ থেকে ৬৫৭ সাল পর্যন্ত শাসন করেন। জমায়েত স্থল জগমোহন এবং মন্দির মিনার এগারো শতকে নির্মিত হয় অন্যদিকে ভোগমন্ডপ বারো শতকে নির্মিত হয়। শালিনীর স্ত্রী ১০৯৯ থেকে ১১০৪ সালের মধ্যে নটমন্দির নির্মাণ । এই অঞ্চলে জগন্নাথ অংশ বাড়তে থাকলে মন্দিরটির নির্মাণকাজ সমাপ্ত হয় বলে ধারণা করা হয়। গঙ্গা শাসকেরা বৈষ্ণবধর্মের অনুসারী ছিলো এবং ১২ শতকে পুরিতে তারা জগন্নাথ মন্দির স্থাপন । তবে কিছু মতে মন্দিরটি ১১ শতকের মধ্যে নির্মান করেন সোমবংশী রাজা যযাতি। যযাতি কেশরী তার রাজধানী জাজপুর থেকে ভুবনেশ্বরে সরিয়ে আনে যাকে ব্রাহ্মপুরাণে একাম্রাক্ষেত্র হিসেবে উল্লেখ করা হয়েছে। সোমভামসি রাণীদের একজন মন্দিরটিকে একটি গ্রাম দান করেন এবং মন্দিরের ব্রাহ্মণগণ উপযুক্ত পারিতোষিক পেতেন। একটি শিলালিপি থেকে জানা যায় দ্বিতীয় রাজাররাজা ১০৯৪ শকাব্দে বা ১১৭২ সালে মন্দিরটিতে স্বর্ণমুদ্রা প্রদান করেন। আরেকটি শিলালেখ থেকে পাওয়া।যায় ১১ শতকে ১ম নরসিংহ দেবতাকে তাম্বুল হিসেবে পান পাতা উৎসর্গ করেন। মন্দিরের আরেকটি শিলালিপি থেকে আশপাশের গ্রামবাসীর জিন্য ছোড়াগঙ্গার কাছ থেকে রাজকীয় পারিতোষিক পাওয়ার কথা উল্লেখ আছে।
ইসলামী উত্তরাধিকার আইনশাস্ত্র
ইসলামি মালিকানা আইনশাস্ত্র হল ইসলামি আইনশাস্ত্র বা ফিকহের একটি অংশ যা উত্তরাধিকার সংক্রান্ত নীতি নির্ধারণের জন্য ব্যবহৃত হয়ে থাকে।
লিঙ্গরাজ মন্দির
স্থাপত্যবিদ্যা
লিঙ্গরাজ মন্দিরটি পূর্বমুখী এবং চুনাপাথরে তৈরী। মন্দিরের প্রধান প্রবেশ পথটি পূর্বে হলেও উত্তর ও দক্ষিণে দুটি ছোট প্রবেশপথ আছে। মন্দিরটি দেউল শৈলীতে নির্মিত যার চারটি অংশ আছে। বিমান, জমায়েতের স্থান জগমোহন, উৎসব মিলনায়তন নাটমন্দির এবং উৎসর্গ মিলনায়তন ভোগ মণ্ডপ।  চারটি অংশ একই অক্ষে অবস্থিত। সেসময়ে দেবদাসী প্রথার প্রচলন থাকায় নাচের মিলনায়তনটি সংযুক্ত করা হয়। ভোগমন্দির থেকে অন্যান্য অংশের উচ্চতা বাড়তে বাড়তে বিমানে এসে শেষ হয়েছে।
ইসলামী উত্তরাধিকার আইনশাস্ত্র
নারী ও উত্তরাধিকার
উত্তরাধিকারের ক্ষেত্রে মুসলমানদের ধর্মগ্রন্থ পবিত্র কোরআনে সূরা নিসায় বলা হয়েছে, "তোমাদের সন্তানদের ব্যাপারে আল্লাহ তোমাদেরকে এই বিধান দিচ্ছেন: পুরুষের অংশ দুই নারীর সমান হবে। যদি দুই জনের বেশি নারী হয়, তাহলে সম্পদের দুই তৃতীয়াংশ দেয়া হবে। আর একজন নারী হলে মোট সম্পদের অর্ধেক পাবে। মৃত ব্যক্তির সন্তান থাকলে, তাঁর পিতা-মাতা প্রত্যেকে ছয় ভাগের এক ভাগ করে পাবে। আর সে যদি নিঃসন্তান হয়, পিতা-মাতাই হয় উত্তরাধিকারী, তাহলে মাকে দেয়া হবে তিন ভাগের একভাগ। মৃতের ভাই বোন থাকলে মা সেই ছয় ভাগের এক ভাগ পাবে। এসব বণ্টন মৃতের কোনো অসীয়ত থাকলে, তা এবং ঋণ থাকলে তা আদায় করার পরে। তোমাদের পিতা-মাতা এবং তোমাদের সন্তান-সন্ততী, তোমাদের জানা নাই এঁদের মধ্যে তোমাদের কল্যাণের দিক দিয়ে কারা ঘনিষ্টতর। এই বণ্টন ব্যবস্থা ফরজ করে দেয়া হয়েছে আল্লাহর পক্ষ থেকে। আল্লাহ তো সব কিছুর ব্যপারেই পূর্ণ অবহিত এবং তিনিই হচ্ছেন বিজ্ঞ, পরম কুশলী। আর তোমাদের স্ত্রীরা যা কিছু রেখে গেছে, তার অর্ধেক তোমরা পাবে যদি তাঁরা নিঃসন্তান হয়। সন্তান থাকলে তোমরা পাবে ত্যক্ত সম্পত্তির চার ভাগের একভাগ। তাঁদের করে যাওয়া অসীয়ত এবং দেনা থাকলে, তা সব আদায়ের পর। আর তোমাদের রেখে যাওয়া সম্পদের তাঁরা পাবে চারভাগের একভাগ, যদি তোমাদের কোনো সন্তান না থাকে। সন্তান থাকলে তাঁরা পাবে আট ভাগের একভাগ। তাও কার্যকর হবে তোমাদের কোনো অসীয়ত এবং দেনা থাকলে তা আদায়ের পর। আর যদি এমন কোনো পুরুষ অথবা স্ত্রীলোক, যাঁর না আছে কোনো সন্তান, আর না আছে পিতা-মাতা। আছে এক ভাই অথবা এক বোন তাহলে তাঁদের প্রত্যেকে পাবে ছয় ভাগের এক ভাগ। আর ভাই বোন যদি দুই এর বেশি হয়, তাহলে তাঁরা সবাই মিলে মোট সম্পদের তিন ভাগের একভাগ পাবে। তাও কোনো অসীয়ত এবং ঋণ থাকলে তা আদায়ের পর। কোনোভাবেই কারো কোনো ক্ষতি করা বা হতে দেয়া যাবে না। (এসব কিছু) আল্লাহর দেয়া উপদেশ মালা। আর আল্লাহ সব কিছুর ব্যাপারেই পূর্ণ অবহিত এবং পরম ধৈর্য্যশীল।"৪:১১-১২ এবং
লিঙ্গরাজ মন্দির
স্থাপত্যবিদ্যা
উৎসর্গ মিলনায়তন ভোগমন্ডপের ভেতরের পরিমাপ *, বাইরের পরিমাপ * এবং প্রত্যেক পাশে একটি করে মোট চারটি দরজা আছে। দেয়ালের বাইরের অংশ মানুষ এবং পশুর কারুকার্যখচিত।  মিলনায়তনের ছাদ পিরামিড আকৃতির যেখানে বেশ কিছু আনুভূমিক স্তর রয়েছে। যার ফলে দুটি ভিত্তি তৈরি হয়েছে। সেখানে একটি ঘণ্টা এবং একটি কলস আছে।  উৎসব মিলনাতনের ভেতরের পরিমাপ *, বাইরের পরিমাপ  * যার একটি প্রধান প্রবেশপথ এবং দুটি পার্শ্ব প্রবেশপথ আছে। মিলনায়তনের পাশের দেয়ালজুড়ে নারী এবং যুগলদের নকশাকরা।  এর ছাদটি মঞ্চের দিকে ঢালু। জমায়েতখানা জগমোহন এর ভেতরের পরিমাপ *, বাইরে থেকে পরিমাপ *, দক্ষিণ ও উত্তরে প্রবেশপথ এবং  উঁচু ছাদ। এর ছাদটিও ভোগমন্ডপের ছাদের মত পিরামিডাকৃতির।  প্রবেশমুখে একটি সিংহমূর্তি পায়ের উপর ভর দিয়ে বসে আছে।
ইসলামী উত্তরাধিকার আইনশাস্ত্র
নারী ও উত্তরাধিকার
"তাঁরা আপনার কাছে ফতোয়া জানতে চায়। বলুন, আল্লাহ তোমাদেরকে ফতোয়া দিচ্ছেন, নিঃসন্তান ও পিতৃ-মাতৃহীন মৃত ব্যক্তির সম্পদ বণ্টন সম্পর্কে। যদি এমন ব্যক্তি মারা যায়, যাঁর কোনো সন্তান নেই, আছে এক বোন। তাহলে সে পাবে সম্পদের অর্ধেক আর যদি বোন মারা যায় তাহলে ভাই পুরো সম্পদের উত্তরাধিকারী হবে। মৃতের উত্তরাধিকারী যদি দুই বোন হয়, তাহলে ত্যক্ত সম্পত্তির তিন ভাগের দুই ভাগ তাঁরা পাবে। আর যদি কয়েকজন ভাই-বোন হয়, তাহলে পুরুষেরা পাবে দুই ভাগ, আর নারীরা পাবে এক ভাগ। আল্লাহ স্পষ্ট করে দিচ্ছেন তোমাদের জন্য যেন তোমরা বিভ্রান্তির মধ্যে পড়ে না যাও। প্রত্যেকটি জিনিস সম্পর্কেই আল্লাহ পূর্ণ অবহিত।"৪:১৭৬
লিঙ্গরাজ মন্দির
উৎসব ও পূজা
হিন্দু কিংবদন্তি অনুসারে একটি ভূগর্ভস্থ নদী লিঙ্গরাজ মন্দিরের নিচ দিয়ে প্রবাহিত হয়ে বিন্দুসাগরে এসে পড়েছে এবং বিশ্বাস করা হয়ে থাকে এর জল দৈহিক ও আত্মিক অসুস্থতা দূর করার ক্ষমতা রাখে। পুকুরের জলকে পবিত্রজ্ঞান করা হয় এবং উৎসব মৌসুমে তীর্থযাত্রীরা এই পুকুরে পবিত্রস্নান করে থাকে। মন্দিরের প্রধান দেবতা লিঙ্গরাজকে শিব এবং বিষ্ণু উভয় হিসেবে পূজা করা হয়। হিন্দুধর্মের দুটি ধারা শৈবধর্ম ও বৈষ্ণবধর্মের মিলন ঘটেছে এই মন্দিরে যেখানে বিষ্ণু ও শিবের মিলিত রূপ হরিহরকে পূজা করা হয়।
ইসলামী উত্তরাধিকার আইনশাস্ত্র
নারী ও উত্তরাধিকার
আয়াতত্রয়ীর বর্ণনা মতে, ত্যক্ত সম্পত্তির বণ্টনের বেলায় নির্দিষ্ট কোনো কোনো ক্ষেত্রে নারী-পুরুষ দুজনেই সমান অংশ পাবে। তবে, বেশির ভাগ ক্ষেত্রেই নারী পুরুষের অর্ধেক পাবে।
লিঙ্গরাজ মন্দির
উৎসব ও পূজা
লিঙ্গরাজ মন্দিরের প্রধান উৎসব হচ্ছে শিবরাত্রি যা ফাল্গুন মাসে প্রতিবছর আয়োজন করা হয় এবং এ সময়ে কয়েক হাজার ভক্ত মন্দির পরিদর্শনে আসে। সারাদিনের উপবাস শেষে এই শুভদিনে লিঙ্গরাজকে বেলপাতা নিবেদন করা হয়। প্রধান উদ্‌যাপন হয় রাতে যখন ভক্তদল সারা রাত প্রার্থনা করে। মন্দির চত্ত্বরে মহাদ্বীপ প্রজ্জ্বলনের পরর ভক্তদল তাদের উপবাস ভঙ্গ করে। প্রতিবছর শ্রাবণমাসে হাজারো তীর্থযাত্রী মহানদী নামক নদী থেকে পায়ে হেটে পানি মন্দিরে বয়ে আনেন। ভাদ্র মাসে সুনিয়ান দিবস পালন করা হয় যেদিন মন্দিরের চাকর, সেবায়েত এবং মন্দিরের জমি গ্রাহকেরা লিঙ্গরাজের প্রতি আনুগত্য ও বিশ্বস্ততা নিবেদন করে।
চন্দন যাত্রা হচ্ছে ২২ দিনব্যাপী উৎসব যখন মন্দিরের সেবায়েতরা বিন্দুসাগরে বিশেষভাবে নির্মিত নৌকায় অবস্থান করে। দেবতা এবং সেবায়েতগণকে চন্দনবাটা মাখানো হয়। নৃত্য, একসাথে ভোজন ইত্যাদির আয়োজন করে মন্দিরসংশ্লিষ্ট জনগণ।
প্রতিবছর অশোকাষ্টমীতে লিঙ্গরাজ মন্দিরে রথ উৎসবের আয়োজন করা হয় যা রথযাত্রা নামে পরিচিত। একটি রথে চড়িয়ে দেবতাকে রামেশ্বর দেউল মন্দিরে নিয়ে যাওয়া হয়। হাজারো ভক্ত রথকে অনুসরণ করে ও রথ টানে। উজ্জ্বলভাবে সুসজ্জিত রথে লিঙ্গরাজ ও তার বোন রুকমনির মূর্তি থাকে।
ভুবনেশ্বরের অন্যান্য মন্দিরে পূজা অর্চনা নিয়মিত নয় কিন্তু লিঙ্গরাজ মন্দিরে নিয়মিত হয়। মন্দির অভ্যন্তরে অহিন্দুদের প্রবেশাধিকার নেই তবে মন্দিরের বাইরে নির্মিত দর্শনের বেদী থেকে দেখা যায়। দর্শনবেদীটা মন্দিরের পিছন দিকে। মন্দিরের পবিত্রতা রক্ষার্থে মন্দিরে কুকুর, অস্নাত দর্শনাভিলাষী,  ঋতুমতী নারী এবং যাদের পরিবারে ১২ দিনের মধ্যে জন্ম বা মৃত্যু ঘটেছে তাদের প্রবেশ নিষেধ। কোন কারণে অনাহুত প্রবেশ সংঘটিত হলে মন্দির শুদ্ধতার জন্যে বিশেষ আচারবিধি অনুসরণ করে এবং প্রসাদ একটি কূপে ফেলে দেওয়া হয়।
ধর্মীয় আচার
লিঙ্গরাজের প্রতিকৃতিকে প্রতিদিন কয়েকবার স্নান করানো হয় যাকে বলা হয় মহাস্নান এবং ফুল, চন্দন বাটা ও বস্ত্র দিয়ে সাজানো হয়। অন্যান্য শিব মন্দিরে সাধারণত হেমলক ফুল দিয়ে সাজানো হয়ে থাকে কিন্তু লিঙ্গরাজ মন্দিরে এটা নিষিদ্ধ। দৈনন্দিন পূজায় বিল্বপত্র এবং তুলসী ব্যবহার করা হয়। ভোগমন্ডপে ভাত, তরকারি এবং মিষ্টি প্রদর্শন করা হয় এবং সংস্কৃত মন্ত্র পাঠের মাধ্যমে সেগুলো গ্রহণের অনুরোধ করা হয়। তীর্থযাত্রীগণ সাধারণত নারকেল, পাকা ফল এবং কোরা খই লিঙ্গরাজের চরণে নিবেদন করে থাকে। ওড়িয়া নববর্ষ পানা সংক্রান্তিতে কিছু কিছু ভক্ত শিব মন্দিরে ভাঙ নিবেদন করে।
প্রতিটি পর্ব পালনের জন্য রীতি এবং সংস্কৃত মন্ত্র রয়েছে।
মন্দির পরিচালনা পরিষদ
ধারণা করা হয় মন্দিরটির প্রতিষ্ঠাতা রাজা যযাতি যিনি দক্ষিণ ভারতে অভিবাসী হয়ে আসা ব্রাহ্মণদেরকে পুরোহিত হিসেবে নিয়োগ দিতেন। কারণ শৈবতন্ত্রে স্থানীয় ব্রাহ্মণদের তুলনায় তাদের জ্ঞান বেশি ছিলো। লক্ষ্য ছিলো উপজাতীয় পূজার্চনাকে সংস্কৃত প্রধান করে গড়ে তোলা। তবে অর্চনায় নিয়োজিত জাত সংখ্যা সম্পর্কে সঠিক তথ্য পাওয়া যায় না। ধারণা করা হয় ব্রাহ্মণ, উপজাতি পূজারী এবং অচ্ছুৎজাতিসমূহের লোকদের নিয়েই মন্দিরের ক্রিয়াকর্ম সম্পাদিত হতো। ১৯৫৮ সালে বোস ৪১ প্রকার কাজে ২২ টি ভিন্ন বর্ণের মানুষের যুক্ত হওয়া সনাক্ত করেন এবং ১৯৭৮ সালে মহাপাত্র ৩০ টি কাজ সনাক্ত করেন। নথিপত্র থেকে এটা বোঝা যায় যে রাজা এবং মন্দির পরিচালকেরা বিভিন্ন সময়ে বিভিন্ন প্রকার কাজ নতুন করে শুরু করেছেন এবং কিছু কিছু বন্ধ করে দিয়েছেন। ২০১২ সালে মন্দিরে ৩৬ প্রকার কাজ অনুশীলিত হতো।
বর্তমান সময়ে লিঙ্গরাজ মন্দির পুরোহিত ব্রাহ্মণ নিযোগ এবং বাড়ু নিযোগ এই সম্প্রদায় থেকে আসে। বাড়ুরা হচ্ছে অব্রাহ্মণ চাকর সম্প্রদায়। তাদের উৎস সম্পর্কে কোন নির্ভরযোগ্য নথি নেই। একাম্রাপুরানের ৬২ অধ্যায়ে তাদেরকে ভাড়ু হিসেবে উল্লেখ করা হয়েছে। বাড়ু জাতকে বলা হয়ে থাকে নিয়োগ। প্রতিবছর চন্দনকাঠ উৎসবের সময়ে কর্মকর্তা নির্বাচন করা হয়। প্রতিজন বাড়ুকে তিনটি প্রথার পালন করতে হয় - কান ফোঁড়ানো, বিবাহ এবং দেবতা স্পর্ষ। ঐতিহাসিকভাবে বাড়ুরা মন্দিরে পাঁচ ধরনের দায়িত্ব পালন করে থাকে। পালিয়াবাড়ু ও ফারাক গুরুত্বপূর্ণ কাজ এবং পচ্চা, পাহাড়া ও খাতাসেজা কম গুরুত্বপূর্ণ কাজ। ১৯৬২ থেকে শুধুমাত্র প্রথম দুটি কাজ তারা করে থাকে। অবশিষ্ট তিনটি বাদ দেয়া হয়েছে। বাড়ুরা সিদ্ধগনেশ এবং গোপালিনীর প্রতিকৃতিকে গোছল ও পোশাক পরিধান করিয়ে থাকে।
মন্দির পরিচালনা কমিটি এবং ভারতের পুরাতাত্ত্বিক জরীপ এএসআই মন্দিরটি দেখাশোনার কাজ করে থাকে। মন্দিরটির পাহারার দায়িত্বে থাকে ভুবনেশ্বর পুলিশ কমিশনারের নিয়োজিত নিরাপত্তাবাহিনী এবং মন্দির প্রশাসনের নিয়োজিত নিরাপত্তারক্ষীগণ। মন্দিরটিতে গড়ে প্রতিদিন ৬০০০ এবং উৎসবের সময়ে লক্ষাধিক দর্শনাভিলাষী আসে। ২০১১ সালে লিঙ্গরাজ মন্দিরের হুন্ডি বা দানবাক্স থেকে ₹১.২ মিলিয়ন বাৎসরিক আয় হয় এবং অন্যান্য ক্ষেত্র যেমন দোকান ভাড়া, সাইকেল স্ট্যান্ড, কৃষিজমি থেকে বাৎসরিক ₹৪ মিলিয়ন আয় হয়। ২০১১ সাল থেকে মন্দির কর্তৃপক্ষ ছয় ধরনের বিশেষ পূজার জন্য ভক্তদের কাছ থেকে নির্দিষ্ট পরিমান মূল্য ধার্য করে।
২০২১–২২ উয়েফা চ্যাম্পিয়নস লিগ
২০২১–২২ উয়েফা চ্যাম্পিয়নস লিগ হচ্ছে উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৬৭তম আসর এবং ইউরোপিয়ান চ্যাম্পিয়নস ক্লাব হতে উয়েফা চ্যাম্পিয়নস লিগে নামে পরিবর্তন করার পর ৩০তম আসর।
এই আসরের ফাইনাল ফ্রান্সর সাঁ-দ্যনির স্তাদ দ্য ফ্রান্সে অনুষ্ঠিত হয়। ফাইনালে রিয়াল মাদ্রিদ ১–০ গোলে লিভারপুলকে পরাজিত করে ১৪তম শিরোপা লাভ করে। ২০২১–২২ উয়েফা চ্যাম্পিয়নস লিগের বিজয়ী দল ২০২২ উয়েফা সুপার কাপে ২০২১–২২ উয়েফা ইউরোপা লিগের বিজয়ী দলের বিরুদ্ধে খেলার যোগ্যতা অর্জন করবে। একই সাথে উভয় দল স্বয়ংক্রিয়ভাবে ২০২২–২৩ উয়েফা চ্যাম্পিয়নস লিগের গ্রুপ পর্বে খেলার জন্য উত্তীর্ণ হবে।
দল বণ্টন
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০২১–২২ উয়েফা চ্যাম্পিয়নস লিগে অংশগ্রহণ করবে (শুধুমাত্র লিশটেনস্টাইন এর ব্যতিক্রম, কারণ তারা কোনো ঘরোয়া লিগ আয়োজন করে না)। উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল অংশগ্রহণ করবে তা নির্ধারণ করা হবে:
অ্যাসোসিয়েশন র‍্যাঙ্কিং
২০২১–২২ উয়েফা চ্যাম্পিয়নস লিগের জন্য, ২০২০ সালের উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১৫–১৬ মৌসুম হতে ২০১৯–২০ মৌসুম পর্যন্ত ইউরোপীয় প্রতিযোগিতায় তাদের ফলাফলের ওপর ভিত্তি করে নির্ধারিত।
এই দেশ গুণাঙ্কের দল বরাদ্দ ছাড়াও, নিম্নে উল্লেখিত ক্ষেত্রে অ্যাসোসিয়েশন হতে অতিরিক্ত দলও এই প্রতিযোগিতায় অংশগ্রহণ করতে পারে:
দল
নিম্নে উল্লেখিত ছকে বন্ধনীগুলো প্রতিটি দল কীভাবে এই আসরে প্রবেশ করেছে তা নির্দেশ করে:
বাঁশতলা রেলওয়ে স্টেশন
বাঁশতলা রেলওয়ে স্টেশন ভারতের দক্ষিণ পূর্ব রেলওয়ে অঞ্চলের খড়গপুর রেলওয়ে বিভাগের অন্তর্গত হাওড়া-নাগপুর-মুম্বাই লাইনের একটি রেলওয়ে স্টেশন। স্টেশনটি ভারতের পশ্চিমবঙ্গের ঝাড়গ্রাম জেলার ধেরুয়ায় অবস্থিত। এটি খড়গপুর রেলওয়ে স্টেশন থেকে দূরে অবস্থিত।
হামিদ শাহ
হামিদ আলী মাজহার শাহ (জন্ম: ২ আগস্ট ১৯৯২) একজন ডেনিশ ক্রিকেটার, যিনি জুলাই ২০১০ সালে ডেনিশ জাতীয় দলের হয়ে আত্মপ্রকাশ করেছিলেন। তিনি একজন অলরাউন্ডার ও ডানহাতি অফ স্পিন  বোলার ।
পেশা
ব্র্যান্ডবিতে জন্মগ্রহণকারী, জাতীয় দলের হয়ে সিনিয়র হিসাবে অভিষেকের আগে শাহ ডেনমার্কের হয়ে অনূর্ধ্ব-১৩, অনূর্ধ্ব-১৫, অনূর্ধ্ব -১৭ এবং অনূর্ধ্ব-১৯ সহ ডেনমার্ক এ দলে খেলেন। সিনিয়র হিসাবে তার অভিষেক ২০১০ সালে জার্সিতে ইউরোপীয় ক্রিকেট চ্যাম্পিয়নশিপ প্রথম বিভাগ প্রতিযোগিতার মধ্য দিয়ে। উক্ত প্রতিযোগিতায় স্কটল্যান্ডের-এ দলের বিপক্ষে ৮১ বলে ৩৭ রান নিয়ে প্রতিযোগিতার শীর্ষ রান সংগ্রহকারী হন। ২০১১ সালে ডেনমার্ক কর্তৃক আয়োজিত নরডিক কাপের ফাইনালে, নরওয়ের বিপক্ষে ২০ ওভারে খেলায়, শাহ দলীয় ১০৭ রানের মধ্যে ৪০ রান নিয়ে শীর্ষে থাকেন। টুর্নামেন্টের আগে ফিনল্যান্ডের বিপক্ষে খেলায় ৫৩ রান ও ১৮ রান দিয়ে ২ উইকেট নিয়ে ম্যাচ সেরা হয়ে নির্বাচিত হয়েছিলেন। নর্ডিক কাপের কিছুদিন পরেই শুরু হয় ২০১১ সালের ইউরোপীয় টি-টোয়েন্টি চ্যাম্পিয়নশিপ, উক্ত প্রতিযোগিতায় তিনি সাতটি ম্যাচেই খেলেছিলেন, ব্যাটিংয়ে খুব কম সাফল্য পেলেও, ১২ ওভারের বোলিংয়ে সাত উইকেট নিয়েছিলেন।
মার্চ ২০১৮ এ, মালয়েশিয়ায় আইসিসি বিশ্ব ক্রিকেট লীগ চতুর্থ বিভাগ টুর্নামেন্টের জন্য ডেনমার্কের স্কোয়াডের অধিনায়ক হিসাবে তাকে নিযুক্ত করা হয়েছিল। সেপ্টেম্বর ২০১৮ এ, তাকে আবার ডেনমার্কের স্কোয়াডের অধিনায়ক করা হয়েছে, ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্য। টুর্নামেন্টে তিনি পাঁচ ম্যাচে ২৪১ রান নিয়ে শীর্ষস্থানীয় রান সংগ্রহকারী ছিলেন।
২০১৯ সালের মে মাসে গার্নসিতে অনুষ্ঠিত আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিংয়ের বিপক্ষে পাঁচ ম্যাচের সিরিজের জন্য ডেনমার্কের দলে জায়গা পেয়েছিলেন তিনি। একই মাসে, আঞ্চলিক ফাইনাল টুর্নামেন্টের জন্য তাকে ডেনমার্কের স্কোয়াডের অধিনায়ক মনোনীত করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই)-এ অভিষেক করেছিলেন।
আগস্ট ২০১৯ সালে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের স্কোয়াডের অধিনায়ক করা হয়েছিল।
টাইগন
টাইগন হল পুরুষ বাঘ ও স্ত্রী সিংহীর মিলনে সৃষ্ট সংকর প্রাণী।
আকার
একদিকে সংকর জীব লাইগার হয় বিশাল, কিন্তু অন্যদিকে টাইগন হয় খুব ছোট। এক বিশেষ জিনগত কারণে টাইগন রা বাঘ বা সিংহের তুলনায় ছোট হয়। এদের ওজন ১০০-১৮০ কিলোগ্রাম হয়।
জীববিজ্ঞান
টাইগন তার বাবা-মা উভয় এর জিনই বহন করে। এদের দেহে ছোট বেলায় স্পট দেখা যায় যা সে তার মা সিংহীর কাছ থেকে পেয়েছে। অন্যদিকে, এদের ডোরাকাটা দাগ আছে যা সে তার বাবা বাঘের কাছ থেকে পেয়েছে। সিংহীদের শরীরে গ্রোথ আটকানোর এক বিশেষ জিন থাকে, যা বাঘদের থাকে না। তাই টাইগন ছোট বা বামন হয়ে যায়। আর এদের ওজন কখনওই ১৮০ কিলোগ্রাম এর বেশি হয় না।
জনন
সাধারণ ভাবে টাইগনরা অনুর্বর হয়। তবে স্ত্রী টাইগনদের উর্বরতার কথা শোনা গেছে। স্ত্রী টাইগনরা পুরুষ বাঘ বা সিংহের সাথে মিলিত হয় যথাক্রমে টিটিগন ও লিটিগন এর জন্ম দিতে পারে।